Declarația capului Bisericii Ruse a stârnit multe controverse, mai ales că acesta a insistat că, în locuri în care specialiștii nu au succes, exorcizarea este o variantă potrivită care poate găsi leac problemelor mintale, susțin jurnaliștii de la RIA Novosti, citați de The Moscow Times.  Kirill susține că psihiatrii se lovesc, de multe ori, de cazuri de tulburări psihice care sunt imposibil de explicat din punct de vedere științific, criticându-i, astfel, pe cei care văd exorcizarea ca pe o practică medievală, fără un corespondent în realitatea modernă.  Acesta i-a avertizat pe cei care văd „scoaterea demonilor din oameni" ca pe o metodă „neștiințifică" să nu subestimeze puterea forțelor malefice, pentru că „oricine poate cădea victimă puterii demonilor, dacă nu rămâne sub protecția Bisericii".  „Oricine a participat vreodată la o ceremonie de exorcizare a fost martorul ritualului prin care preoții reușesc foarte des să înfrângă teribilele forțe ale răului", a mai spus Patriarhul.